阮章 (弘治進士)

阮章（），字襲之，湖廣黄州府麻城县人，民籍，明朝政治人物。

 生平 
湖廣鄉試第二十四名舉人。弘治十二年（1499年）中式己未科會試第二百四名，三甲第一百九十九名進士。官行人。其子阮朝阳是丁酉舉人，二十五岁时死于京师，阮章右眼已盲，因哭子致左眼亦失明，遂辞官归乡《说听》：阮章，字袭之，湖广麻城人，举弘治己未进士，授行人。有一子曰朝阳，少颖敏能文，年十六，领辛酉乡荐，益务博览，竟以好学成疾，仅二十五死京师。袭之右目先眚，至是哭之恸，左亦丧明，遂弃官归。归时以朝阳妾刘氏，改嫁京商王政，刘怀妊五月矣。袭之弗知也，惟惧绝后祷于天，斋戒三年，积诵《三官经》一藏。至癸酉春，袭之从子朝东，夜梦朝阳谓曰：汝今年中举北上，可将吾刘氏子归宗。其秋朝东果发解，赴京觅之，弗得。戊寅元夕，袭之梦三位官人坐堂上，呼其名曰：汝时渐亨，将重见天日矣。引入堂东一室，出竹筒中药水点其目，令交睫，少顷，开而复明，见几上有小半圈，觉来弗效，以为妄想所致也。既数日幼女在怀嬉笑，误以手批目，拨转双睛，昏闷七日，遂豁然复故。其明日又梦群妇引童子来云，主阮祀者，此儿也，公何忧？越岁己卯，因邻人张柏自京回，始知刘生子，果朝阳遗体也。乃令干仆偕张往叩，刘夫妇云，儿自嫁后四月馀生，生二岁，少乳，转育市人杨富妻矣。遂将厚赀赎之，及来春到家，年十有二，且貌肖朝阳，恍若梦中所见也。袭之喜不自胜，以祈嗣有应，命名曰：应祈。先伯祖郎中公与阮同年，知其事，概予说之许者，襄阳戴盖山所传也。。

家族 
曾祖阮智；祖阮剛，县丞；父阮大用。母吴氏。具庆下。兄圭。弟環、习、署。

参考文献

Category:阮姓
Category:麻城人
Category:明朝行人司行人
Category:明朝書法家